CELEX: E2012J0010
Language: hu
Date: 2013-03-25 00:00:00
Title: A Bíróság ítélete ( 2013. március 25. ) az E-10/12. számú – Yngvi Harðarson kontra Askar Capital hf. ügyben (91/533/EGK irányelv – A munkavállalók tájékoztatására vonatkozó kötelezettség – Írásba foglalt munkaszerződés módosításai – A módosítások be nem jelentésének hatása)

19.9.2013   
            
            
               HU
            
            
               Az Európai Unió Hivatalos Lapja
            
            
               C 270/7
            
         A BÍRÓSÁG ÍTÉLETE
   (2013. március 25.)
   az E-10/12. számú
   Yngvi Harðarson kontra Askar Capital hf. ügyben
   (91/533/EGK irányelv – A munkavállalók tájékoztatására vonatkozó kötelezettség – Írásba foglalt munkaszerződés módosításai – A módosítások be nem jelentésének hatása)
   2013/C 270/05
   Az E-10/12. számú Yngvi Harðarson kontra Askar Capital hf. ügyben – a Héraðsdómur Reykjavíkur (Reykjavík kerületi bíróság) által az EFTA-államok közötti, Felügyeleti Hatóság és Bíróság létrehozásáról szóló megállapodás 34. cikke értelmében a munkaadónak a munkavállalóval szembeni, a szerződés, illetve a munkaviszony feltételeire vonatkozó tájékoztatási kötelezettségéről szóló, 1991. október 14-i 91/533/EGK tanácsi irányelv értelmezésére a Bírósághoz benyújtott kérelem tekintetében a Carl Baudenbacher elnökből, a Per Christiansen (előadó bíró) és Páll Hreinsson bírókból álló Bíróság 2013. március 25-én ítéletet hozott, amelynek rendelkező része a következőképpen szól:
   A munkaadónak a munkavállalóval szembeni, a szerződés, illetve a munkaviszony feltételeire vonatkozó tájékoztatási kötelezettségéről szóló, 1991. október 14-i 91/533/EGK tanácsi irányelv úgy értelmezendő, hogy nem szükséges a munkavállalónak adott kompenzációt írásban foglalt munkaszerződés alapján meghatározni, amennyiben a munkavállalónak nem adtak át írásos okiratot az irányelv 5. cikkében meghatározott határidőkön belül a felek közötti munkaszerződés vagy munkaviszony alapvető elemeit érintő ideiglenes vagy állandó jellegű lehetséges módosításairól. Ez alkalmazandó korlátolt felelősségű társaság csődeljárása vagy ahhoz hasonlítható felosztása esetén is.